text: Motorcyklist i livsfare
  11 juli 2010 kl. 07.35
  En 23-årig mand fra Sønderjylland er i livsfare efter en færdselsulykke i aftes ved Skærbæk.  
  Ulykken skete i Ullerup-krydset et par kilometer uden for Skærbæk, hvor en bil pludselig svingede ud foran den 23-årige, der kom kørende på motorcykel.
  Motorcyklisten blev fløjet med helikopter til Diakonissehospitalet i Flensborg med alvorlige skader i hovedet. 
   
  Den ene vognbane på Toftlundvej var spærret i op mod tre timer efter ulykken.  
  En bilinspektør undersøger de nærmere omstændigheder ved ulykken.
  